Dit is eintlik verbasend wat moontlik is as mens nie altyd die kortpad vat nie, weg van die N1 en N2 af.
Ek laaik gruispaaie, veral op 'n baaik.
Suid Afrika is die mooiste land in die wêreld.
Die bos mechanics se job het gehou, en die kar loop nog steeds. Hy het sonder probleme gery van Francistown tot in Kazangula, deur Livingstone toe, Lusaka toe, deur Harare terug SA toe, 'n draai gegooi in Mosambiek, terug Kaap toe, en nou die dag deur die Klein Karoo Baviaanskloof toe, anderkant uit en weer terug huis toe. Alles werk nog reg en die kar is ok.
Ek het die hoogs bedonnerde manne met die lee kanne in Lusaka belowe ek sal hulle probleem internet blootstelling gee.
Zambia het so paar weke gelede 'n brandstof krisis ervaar, vulstasies se petrol raak blykbaar van tyd tot tyd op. Dis nogal 'n gemors, veral as mens 'n lang pad gekom het, en nog ver moet ry… in Lusaka wil mens glad nie oorbly en wag vir beter dae nie. Nie my gunsteling stad in Afrika nie en donners duur ook.
Niks petrol nie
Die manne met die lee kanne
Nietemin, daar was weer 'n groot stok in hulle wiele.. petrol was op.
Die gewone ou was die bliksem in om dit ligweg te stel.
Ek ook, met my petrol naald wat op E gestaan het, en die kar wat op dampe moes ry, het ek nogal die ouens daar se gevoel gedeel.
So ry ek toe nou maar terug kampplek toe en wonder waar my volgende petrol vandaan gaan kom.
Toe eensklaps, vier karre staan in 'n ry by 'n vulstasie. Baie flink trek ek toe agter hulle in, en gaan vra vir die manne aan diens of daar petrol is. Oor 'n halfuur kom die tenkwa word ek meegedeel. So wag ek toe nou maar ook.
Die tenkwa bring verligting
Binne minute groei die tou karre na omtrent 100 of meer. gelukkig is ek in posisie 5, terwyl almal wag neem ek toe maar so paar fotos, en onvang vele versoeke om die storie op die internet te plaas.. en ook dat hulle &*%$##$ politici onbekwaam is.